CELEX: 31985D0204
Language: bg
Date: 1985-03-07 00:00:00
Title: Решение на Съвета от 7 март 1985 година относно приемане от името на Общността на три приложения към Международната конвенция за опростяване и хармонизиране на митническите процедури

02/ 2
               
               
                  BG
               
               
                  Официален вестник на Европейския съюз
               
               
                  219
               
            31985D0204
      
                  L 087/8
               
               
                  ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
               
            
         РЕШЕНИЕ НА СЪВЕТА
         от 7 март 1985 година
         относно приемане от името на Общността на три приложения към Международната конвенция за опростяване и хармонизиране на митническите процедури
         (85/204/ЕИО)
         СЪВЕТЪТ НА ЕВРОПЕЙСКИТЕ ОБЩНОСТИ,
         като взе предвид Договора за създаване а Европейската икономическа общност,
         като взе предвид препоръката на Комисията,
         като има предвид, че с Решение 75/199/ЕИО (1), Общността е страна по Международната конвенция за опростяване и хармонизиране н а митническите процедури;
         като има предвид, че приложенията към тази Конвенция относно декларирането на стоки за употреба в страната, пълен износ и връщане на вносни мита и такси, могат да бъдат приети от Общността;
         като има предвид, че е подходящо приемането да бъде все пак придружено с известни резерви отчитащи специфичните изисквания на митническия съюз и настоящата степен на хармонизация на митническото законодателство,
         РЕШИ:
         
            Член 1
            Следните приложения към Международната конвенция за опростяване и хармонизиране на митническите процедури се приемат от името на Общността, като се правят посочените резерви:
            
                        —
                     
                     
                        приложение Б.1 относно освобождаване за употреба в страната (приложение I към настоящото решение) с обща резерва и резерви по отношение на стандарт 28 и препоръчителни практики 19 и 52,
                     
                  
                        —
                     
                     
                        приложение В.1 относно пълен износ (приложение II към настоящото решение) с обща резерва и резерви по отношение на стандарт 21 и препоръчителна практика 10,
                     
                  
                        —
                     
                     
                        приложение Е.6 относно връщането на вносни мита и такси (приложение III към настоящото решение) с обща резерва и резерва по отношение на стандарт 7.
                     
                  
         
            Член 2
            Председателят на Съвета посочва лице, упълномощено да уведоми Генералния секретар на Съвета за митническо сътрудничество за приемането от името на Общността на приложенията, посочени в член 1, заедно с резервите, посочени в този член 1.
         
         
            Съставено в Брюксел на 7 март 1985 година.
            
               
                  За Съвета
               
               
                  Председател
               
               A. BIONDI
            
         
         
            (1)  ОВ 100, 21.4.1975 г., стр.1.
      
      
         
            ПРИЛОЖЕНИЕ I
            
               
                  ПРИЛОЖЕНИЕ Б.1
                  
                     ПРИЛОЖЕНИЕ ОТНОСНО ОСВОБОЖДАВАНЕТО НА СТОКИ ЗА УПОТРЕБА В СТРАНАТА
                  
                  Въведение
                  Стоки, които се внасят изцяло за употреба или консумация на митническата територия, се декларират за употреба в страната.
                  Те могат да бъдат декларирани за употреба в страната или директно при внасянето или след друга митническа процедура като складиране, временно допускане или митнически транзит.
                  Главните задължения, които трябва да бъдат изпълнени от декларатора, за да освободи стоките за употреба в страната, са подаване на стокова декларация с подкрепящи документи (лицензия за внос, сертификат за произход и др.) и плащането на всякакви дължими вносни мита и такси. При определени условия плащането на вносни мита и такси може да бъде отсрочено. Когато е подходящо, може да бъде поискана гаранция от митниците, за да се осигури плащането на вносните мита и такси.
                  Мерките, предприети от митниците във връзка с освобождаване, са: проверка на стоковата декларация и придружаващите документи, прегледът на стоките, оценяване и събиране на вносни мита и такси и освобождаване на стоките. В зависимост от националната административна практика тези операции могат да се изпълняват в ред, различен от посочения по-горе.Митниците могат също да отговорят за събиране на данни, изисквани за търговската статистика, и за прилагането на други, изисквани от законови или подзаконови разпоредби относно контрола на внасяните стоки. Други компетентни органи могат също да провеждат определен контрол (ветеринарен, здравен, фитопатологичен и др.) върху декларираните стоки за употреба в страната.
                  Разпоредбите на настоящото приложение се прилагат към различните формалности и мерки (митнически формалности), включени при освобождаване на стоки за употреба в страната, какъвто и да е техният начин на внос.
                  Приложението не се прилага при освобождаване на стоки за употреба в страната, внесени чрез поща или пренасяни в багаж на пътници.
                  Определения
                  За целите на настоящото приложение:
                  
                              а)
                           
                           
                              терминът „освобождаване за употреба в страната“ е митническа процедура, която предвижда внасяните стоки да могат да останат постоянно на митническата територия. Тази процедура предполага плащането на дължимите вносни мита и такси и изпълнението на всички необходими митнически формалности;
                           
                        
                              б)
                           
                           
                              терминът „вносни мита и такси“ означава митнически сборове и всички други мита, такси, задължения и други налози, които се събират или са във връзка с вноса на стоки, но без да се включват задължения и налози, които са ограничени до размер на приблизителните разходи за предоставените услуги;
                           
                        
                              в)
                           
                           
                              терминът „стокова декларация“ означава официален отчет, направен във форма, установена от митниците, с който заинтересованото лице посочва митническата процедура, която да се приложи спрямо стоките, и представя данни, които митниците изискват да бъдат декларирани за прилагането на тази процедура;
                           
                        
                              г)
                           
                           
                              терминът „декларатор“ означава лице, което подписва стокова декларация, или от чието име се подписва;
                           
                        
                              д)
                           
                           
                              терминът „проверка на стокова декларация“ означава действие, предприето от митниците, за да се уверят, че стоковата декларация е правилно изготвена, че изискваните подкрепящи документи са приложени и че те изпълняват утвърдените условията, както и по отношение на тяхната автентичност и валидност;
                           
                        
                              е)
                           
                           
                              терминът „преглед на стоки“ означава физическо инспектиране на стоки от митниците, за да се уверят, че естеството, произходът, състоянието, количеството и стойността на стоките са в съответствие с данните, представени в стоковата декларация;
                           
                        
                              ж)
                           
                           
                              терминът „оценяване на вносните мита и такси“ означава определяне на размера на вносните мита и такси, които трябва да се платят;
                           
                        
                              з)
                           
                           
                              терминът „освобождаване“ означава действието от митниците да позволят стоки, преминали освобождаване, да се предоставят на разположение на заинтересованите лица;
                           
                        
                              ий)
                           
                           
                              терминът „гаранция“ е този, който осигурява, както се изисква от митниците, че задълженията към тях ще бъдат изпълнени. Гаранция се описва като „обща“, когато осигурява, че задълженията, произтичащи от няколко операции, ще бъдат изпълнени;
                           
                        
                              к)
                           
                           
                              терминът „лице“ означава както физически, така и юридически лица, освен ако в контекста не се изисква друго.
                           
                        Принципи
                  1.   Стандарт
                  Освобождаването на стоки за употреба в страната се управлява от разпоредбите на настоящото приложение.
                  2.   Стандарт
                  Националното законодателство определя условията, които трябва да бъдат изпълнени, и митническите формалности, които трябва да се осъществят при освобождаване на стоки за употреба в страната.
                  Пояснения
                  
                              1.
                           
                           
                              Националното законодателство може да включва забрани и ограничения по отношение на внасянето на определени категории стоки.
                           
                        
                              2.
                           
                           
                              Задълженията, които трябва да се изпълнят, за да се осъществи освобождаване на стоки за употреба в страната, включва подаване на стоковата декларация, представяне на подкрепящи документи и плащане на дължимите вносни мита и такси.
                           
                        Компетентни митнически служби
                  3.   Стандарт
                  Митническите органи посочват митнически служби, в които стоките могат да бъдат освободени за употреба в страната. При определяне на компетенцията на тези служби и тяхното работно време факторите, които трябва да се вземат предвид, трябва да включват отделните изисквания на търговията и промишлеността.
                  Пояснения
                  
                              1.
                           
                           
                              Митническите органи могат да позволят стоките да бъдат освободени за употреба в страната в митнически служби вътре в страната.
                           
                        
                              2.
                           
                           
                              Компетенцията на определени митнически служби може да бъде ограничена по отношение на начина на използвания транспорт или спрямо определени категории стоки или стоки, оставени в определени региони (например гранична зона или промишлена зона).
                           
                        
                              3.
                           
                           
                              Митническите органи могат да изискват определени категории стоки (например диаманти, антикварни предмети, произведения на изкуството), да бъдат освобождавани за употреба в страната в митнически служби, предвидени за тази цел.
                           
                        4.   Препоръчителна практика
                  Където съответните митнически служби са разположени на обща граница, митническите органи на двете заинтересовани страни трябва да координират, доколкото е възможно, работното време и компетенцията на тези служби.
                  Декларатор
                  а)   Лица, упълномощени да действат като декларатори
                  5.   Стандарт
                  Националното законодателството трябва да определи условията, при които едно лице е упълномощено да действа като декларатор.
                  Пояснение
                  Не е нужно деклараторът да бъде собственик на стоките; той може да бъде, например, превозвачът, експедиторът, получателят на стоките или агент, одобрен от митниците.
                  6.   Препоръчителна практика
                  Всяко лице, което има правото да се разпорежда със стоките, следва да бъде упълномощено да действа като декларатор.
                  Пояснение
                  Митническите органи могат да изискат деклараторът да докаже правото си да се разпорежда със стоките.
                  б)   Отговорности на декларатора
                  7.   Стандарт
                  Деклараторът е отговорен пред митническите органи за точността на данните, посочени в стоковата декларация, и плащане на вносни мита и такси.
                  в)   Права на декларатора
                  8.   Стандарт
                  Преди подаване на стоковата декларация, деклараторът трябва да бъде упълномощен при условия, които могат да бъдат посочени от митническите органи:
                  
                              а)
                           
                           
                              да инспектира стоките и
                           
                        
                              б)
                           
                           
                              да вземе мостри.
                           
                        9.   Препоръчителна практика
                  Митническите органи не трябва да изискват отделна стокова декларация за употреба в страната по отношение на мостри, позволени да се вземат под митнически надзор, при условие че такива мостри са включени в стоковата декларация за употреба в страната за съответна пратка, и че тази декларация се подава в определения срок.
                  10.   Препоръчителна практика
                  При случаи от особена трудност и ако е поискано от декларатора, митническите органи трябва да предоставят необходимата информация, която им е на разположение, за да го подпомогнат при попълването на стоковата декларация за употреба в страната.
                  Декларация за стоки за употреба в страната
                  а)   Форма и съдържание на стокова декларация
                  11.   Стандарт
                  Формата на стоковата декларация за употреба в страната е съобразена с официалния модел, установен от компетентните органи.
                  Компетентните органи изискват да се представят само такива данни, които се считат за необходими за оценяването и събирането на вносни мита и такси, съставянето на статистика и прилагането на други законови, подзаконови и административни актове, за които митниците са отговорни за прилагането им.
                  Пояснения
                  
                              1.
                           
                           
                              Митническите органи обикновено изискват:
                              
                                          а)
                                       
                                       
                                          данни за лицата:
                                          
                                                      —
                                                   
                                                   
                                                      име и адрес на декларатора,
                                                   
                                                
                                                      —
                                                   
                                                   
                                                      име и адрес на вносителя,
                                                   
                                                
                                                      —
                                                   
                                                   
                                                      име и адрес на търговеца, който изпраща;
                                                   
                                                
                                    
                                          б)
                                       
                                       
                                          данни за транспорта:
                                          
                                                      —
                                                   
                                                   
                                                      вид на транспорта,
                                                   
                                                
                                                      —
                                                   
                                                   
                                                      идентификация на транспортните средства;
                                                   
                                                
                                    
                                          в)
                                       
                                       
                                          данни за стоките:
                                          
                                                      —
                                                   
                                                   
                                                      страна на изпращане и страна на произход,
                                                   
                                                
                                                      —
                                                   
                                                   
                                                      описание на опаковките (брой, вид, маркировка и бройки, тегло),
                                                   
                                                
                                                      —
                                                   
                                                   
                                                      тарифно описание на стоките;
                                                   
                                                
                                    
                                          г)
                                       
                                       
                                          данни за оценяването на вносни мита и такси (за всеки вид стоки):
                                          
                                                      —
                                                   
                                                   
                                                      тарифна позиция,
                                                   
                                                
                                                      —
                                                   
                                                   
                                                      ставки на вносни мита и такси,
                                                   
                                                
                                                      —
                                                   
                                                   
                                                      бруто тегло, нето тегло или други величини,
                                                   
                                                
                                                      —
                                                   
                                                   
                                                      обмитяема стойност;
                                                   
                                                
                                    
                                          д)
                                       
                                       
                                          други данни:
                                          
                                                      —
                                                   
                                                   
                                                      статистически номер на изделието, приложим за всеки вид стоки,
                                                   
                                                
                                                      —
                                                   
                                                   
                                                      район, от който се изпращат стоките, или позоваване на приложими законови разпоредби ( където се иска преференциално обработване),
                                                   
                                                
                                                      —
                                                   
                                                   
                                                      позоваване на представените документи в подкрепа на стоковата декларация;
                                                   
                                                
                                    
                                          е)
                                       
                                       
                                          място, дата и подпис на декларатора.
                                       
                                    
                        
                              2.
                           
                           
                              Когато те обмислят преработка на сегашните форми или изготвяне на нови форми за декларации за стоки за употреба в страната, договарящите се страни могат да използват образеца от допълнение I към настоящото приложение, като отчетат поясненията в допълнение II.
                           
                        12.   Препоръчителна практика
                  Където по причини, считани от митническите органи, че имат законна сила, деклараторът няма цялата изисквана информация, за да състави стокова декларация за употреба в страната, трябва да му бъде позволено да подаде временна или непълна декларация, при условие че съдържа данните, считани за необходими от митниците, и че той поема задължението да я довърши в определен период.
                  Ако митническите органи приемат временна или непълна декларация, тарифното обработване на стоките трябва да не бъде различно от това, което би било, ако първия път е била подадена пълна и правилна декларация.
                  Пояснение
                  Където е било разрешено освобождаване, преди всички необходими данни да са били предоставени, от декларатора може да се изиска да предостави гаранция за плащания върху суми, които могат да бъдат дължими.
                  б)   Брой на копията, които трябва да бъдат представени
                  13.   Препоръчителна практика
                  Митническите органи следва да намалят, доколкото е възможно, броя на копията на стоковата декларация за употреба в страната, изисквани да бъдат представени от декларатора.
                  14.   Препоръчителна практика
                  Където се изисква няколко копия от стоковата декларация за употреба в страната, трябва да възможно деклараторът да ги попълни всичките с една процедура.
                  в)   Документи, които трябва да бъдат представени в подкрепа на стоковата декларация
                  15.   Стандарт
                  В подкрепа на стоковата декларация митническите органи изискват само тези документи, които считат за необходими, за да се даде възможност за контрол на операцията и да се осигури, че се изпълняват всички изисквания относно прилагането на съответните ограничения или други разпоредби.
                  Пояснение
                  Митническите органи често изискват представянето на следните документи в подкрепа на стоковата декларация за употреба в страната: лицензия за внос, документални доказателства за произход, здравен или фитопатологичен сертификат, търговска фактура, транспортни документи.
                  16.   Препоръчителна практика
                  Където не могат да бъдат представени определени подкрепящи документи със стоковата декларация и деклараторът представя аргументи, които митническите органи считат за обосновани, те му възлагат да представи тези документи в определен срок.
                  Пояснение
                  Където се разрешава освобождаване преди представянето на липсващите документи, от декларатора може да се изиска да предостави гаранция за плащания върху суми, които могат да бъдат дължими.
                  17.   Препоръчителна практика
                  Където представените документи в подкрепа на стоковата декларация са изготвени на език, който не е езика на страната, от която се внася, митническите органи не трябва да изискват, което се разбира от само себе си, превод на данните, посочени в тези документи.
                  г)   Изменение на стоковата декларация
                  18.   Стандарт
                  Митническите органи трябва да позволят на декларатора да измени вече подадената стоковата декларация, при условие че когато е получено искането му, те не са започнали нито проверката на декларацията, нито прегледът на стоките.
                  19.   Препоръчителна практика
                  Искане за изменение на стоковата декларация, подадено от декларатора, след като е започнала проверката на декларацията, или прегледът на стоките се приема от митническите органи, ако посочените от декларатора причини се считат за обосновани.
                  Пояснение
                  Изменение на стоковата декларация за употреба в страната не пречи митническите органи да предприемат необходимо действие, ако се разкрие нарушение по време на проверката на декларацията или прегледа на стоките.
                  д)   Оттегляне на стоковата декларация
                  20.   Препоръчителна практика
                  Деклараторът трябва да бъде упълномощен да оттегли стоковата декларация за употреба в страната и да поиска прилагането на друга митническа процедура, при условие че искането му е направено пред митническите органи, преди стоките да са били освободени и неговите доводи се считат за основателни.
                  Пояснение
                  Оттеглянето на стоковата декларация за употреба в страната не пречи митническите органи да предприемат необходимо действие, ако се разкрие нарушение по време на проверката на декларацията или прегледа на стоките.
                  Подаване на стоковата декларация
                  а)   Избор на служба за освобождаване
                  21.   Стандарт
                  Стоковата декларация за употреба в страната се подава пред компетентните митнически служби, където се намират стоките.
                  Пояснение
                  Ако е било дадено постоянно право за освобождаване на стоки преди представянето на стоковата декларация, митническите органи могат да изискат стоковата декларация да бъде подадена в определена митническа служба.
                  б)   Срок за подаване на декларацията
                  22.   Стандарт
                  Когато националното законодателство формулира срок за подаване на стокова декларация за употреба в страната пред компетентните митнически служби, срокът трябва да дава възможност на декларатора да събере необходимите данни за съставяне на декларацията и да се сдобие с изискваните документи.
                  Пояснения
                  
                              1.
                           
                           
                              Националното законодателство може да предвижда срокът за подаване на стоковата декларация да започва да тече, например, от времето, когато стоките са разтоварени, от времето, когато се намират в митническите служби, или от времето, когато те са освободени.
                           
                        
                              2.
                           
                           
                              Когато стоковата декларация не е била подадена при изтичане на срока, митническите органи могат да предприемат такива действия, които се считат за необходими, особено да се защитят интересите за приход към държавното съкровище.
                           
                        23.   Препоръчителна практика
                  По искане на декларатора и по причини, считани за основателни от митническите органи, те могат да удължат предвидения срок за подаване стоковата декларация.
                  24.   Препоръчителна практика
                  Деклараторът следва да бъде упълномощен да подаде стоковата декларация за употреба в страната пред компетентните митнически служби, преди стоките да пристигнат в тази служба.
                  Пояснение
                  Също може да се даде право за подаване на декларацията, преди стоките да пристигнат на митническата територия.
                  в)   Периодично подаване на декларации
                  25.   Препоръчителна практика
                  Когато стоки се внасят постоянно от същото лице, митническите органи следва да позволяват една-единствена стокова декларация да обхваща всички внасяния от това лице през даден период.
                  Пояснения
                  
                              1.
                           
                           
                              Митническите органи могат да поставят условие за тази възможност, че вносителят да поддържа надлежна търговска документация (например, с помощта на компютри), и че могат да се предприемат необходимите мерки за контрол.
                           
                        
                              2.
                           
                           
                              Ако митническите органи позволят тази възможност, те могат да изискат деклараторът да представя при всяко внасяне търговски или официален документ (търговска фактура, товарителница, официално съобщение и др.) даващ основните данни за въпросната пратка.
                           
                        г)   Подаване на стоковата декларация извън работното време на митническите служби
                  26.   Стандарт
                  Стоковата декларация се подава през работното време на компетентните митнически служби.
                  27.   Препоръчителна практика
                  По искане на декларатора и по причини, считани за основателни от митническите органи, последните следва доколкото е възможно да допускат стоковата декларация да бъде подавана извън работното време на компетентните митнически служби; всички разноски, които произтичат от това, са за сметка на декларатора.
                  Приемане на стокова декларация
                  28.   Стандарт
                  Стоковата декларация се счита за приета, когато митническите служби, пред които е подадена, се уверят, че съдържанието й включва необходимите данни и е придружена с всички изисквани документи.
                  29.   Стандарт
                  Където митническите органи не могат да приемат стоковата декларация за употреба в страната в митническата служба, те обявяват причините на декларатора.
                  Пояснение
                  Стоковата декларация може да бъде отказана например когато митническата служба няма необходимата компетенция или когато незабавното представяне на липсващите документи се счита за съществено.
                  Проверка на стоковата декларация
                  30.   Стандарт
                  Проверката на стоковата декларация се извършва, колкото е възможно по скоро, след като декларацията е била приета.
                  31.   Стандарт
                  За целите на проверка на стоковата декларация митническите органи предприемат само такива действия, които те считат за крайно необходими, за да се осигури спазване на законовите, подзаконовите и административните разпоредби,за прилагането на които са отговорни митниците.
                  Пояснение
                  Като общо правило митниците:
                  
                              —
                           
                           
                              се уверяват, че показаните тарифни позиции отговарят на вида на товарите, и че посочените ставки на вносните мита и такси са действащите,
                           
                        
                              —
                           
                           
                              проверяват, че данните в стоковата декларация съответстват на тези от представените документи, особено по отношение на идентификацията на опаковките и количеството и стойността на декларираните стоки,
                           
                        
                              —
                           
                           
                              проверяват достоверността и валидността на представените документи в подкрепа на декларацията.
                           
                        Преглед на стоките
                  а)   Време, необходимо за преглед на стоките
                  32.   Стандарт
                  Когато митническите органи решат, че декларираните стоки за употреба в страната трябва да бъдат прегледани, такъв преглед се осъществява колкото е възможно по-скоро след приемането на стоковата декларация.
                  33.   Препоръчителна практика
                  Трябва да се даде предимство на прегледа на живи животни, нетрайни стоки и други спешни пратки.
                  34.   Препоръчителна практика
                  Ако стоките трябва също да бъдат инспектирани от други компетентни органи (за целите на прилагане на ветеринарен, здравен. фитопатологичен и други видове контрол), митниците трябва, където е изпълнимо, да провеждат техните прегледи в същото време.
                  Пояснение
                  Митническите органи могат да изискват стоките да бъдат прегледани от други компетентни органи, обявени пред митническите органи, че са предназначени за тази цел.
                  б)   Преглед на стоки извън работното време на митническите служби
                  35.   Стандарт
                  По искане на декларатора и по причини, считани за основателни от митническите органи, те трябва, доколкото е възможно, да допускат декларираните стоки за употреба в страната да бъдат прегледани извън работното време на митнически служби; всички разноски които произтичат от такъв преглед, са за сметка на декларатора.
                  Пояснение
                  Преглед на стоки извън работното време на митническите служби може да се уреди, например, за нетрайни стоки, живи животни и други спешни пратки.
                  в)   Преглед на стоки на място, различно от митническите служби
                  36.   Стандарт
                  По искане на декларатора и по причини, считани за основателни от митническите органи, те трябва, доколкото е възможно, да допускат декларираните стоки за употреба в страната да бъдат прегледани на място, различно от митническите служби, където е била подадена стоковата декларация; всички разноски, които произтичат от такъв преглед, са за сметка на декларатора.
                  Пояснения
                  
                              1.
                           
                           
                              Стоките могат да бъдат прегледани съобразно обстоятелствата, в помещенията на заинтересованото лице, в помещения с подходящо оборудване, на всяко място в зоната, която митниците наблюдават или в митнически служби, различни от тази, в която е подадена стоковата декларация.
                           
                        
                              2.
                           
                           
                              Случаите, в които могат да се направят резерви за преглед на място, различно от митническите служби, където е била подадена стоковата декларация, включват:
                              
                                          —
                                       
                                       
                                          стоки, които не могат лесно да бъдат прегледани, докато не се разтоварят на местоназначението им (например, жито, нефт или руди, внасяни с кораб или шлеп; насипни пратки от части в контейнери; мебели и покъщнина, внасяна при смяна на местоназначението),
                                       
                                    
                                          —
                                       
                                       
                                          стоки, които не могат да бъдат прегледани без подходящо оборудване (като тъмна стая или хладилна камера),
                                       
                                    
                                          —
                                       
                                       
                                          стоки, за които не може успешно да се изисква да бъдат представени на митническите служби (например, продукти, придобити при работа на гранични земи, или кариери в близост до границата, внасяни по най-краткия път).
                                       
                                    
                        г)   Присъствие на декларатора при преглед на товари
                  37.   Стандарт
                  Деклараторът има правото да присъства или да бъде представен при прегледа на стоките. Ако митническите органи считат за полезно, те могат да изискат от него да присъства или да бъде представен на прегледа на стоките, за да предостави необходима помощ на митниците, за да се улесни прегледа.
                  Пояснения
                  
                              1.
                           
                           
                              От декларатора може да се изиска да групира опаковките, да ги отвори, да сортира стоките по вид и постави етикет на тях.
                           
                        
                              2.
                           
                           
                              Ако стоките, декларирани за употреба в страната, са опасни, фини или чупливи, от декларатора може да се изиска да предостави експерти да помагат на митниците.
                           
                        
                              3.
                           
                           
                              От декларатора може също да се изиска да представи на митниците технически спецификации за внасяните стоки.
                           
                        д)   Разширяване прегледа на стоки
                  38.   Стандарт
                  При прегледа на стоки митническите органи трябва да предприемат само такива действия, които те считат за крайно необходими , за да се осигури спазване на законовите, подзаконовите и административните разпоредби, за чието прилагане са отговорни митниците.
                  Пояснения
                  
                              1.
                           
                           
                              Прегледът на стоки може да бъде кратък или подробен. При краткия преглед митниците могат да проведат някои, макар че не е необходимо всички, от следните проверки: преброяване на опаковките, отбелязване на тяхната марка и брой и установяване на вида на стоките. Подробният преглед включва цялостно инспектиране на стоките, за да се определи точно колкото е възможно техният състав, количество, тарифна позиция, цена и, където е необходимо, произход.
                           
                        
                              2.
                           
                           
                              Подробният преглед на стоки е оправдан, особено където митническите органи не са уверени за точността на данните, представени в декларацията, и подкрепящите документи.
                           
                        
                              3.
                           
                           
                              Стоки, подлежащи на високи вносни мита и/или такси, могат да бъдат редовно подлагани на подробен преглед.
                           
                        39.   Препоръчителна практика
                  Митническите органи трябва, в колкото е възможно повече случаи, да се задоволят с кратък преглед на декларираните за стоки за употреба в страната.
                  Пояснение
                  Краткият преглед може да бъде считан за достатъчен, например, където стоки от същия вид се внасят често от лице, известно на митниците, като благонадеждно, където точността на данните, посочени в декларацията, могат да бъдат проверени спрямо подкрепящите документи или спрямо други данни, или където дължимите вносни мита или такси са ниски.
                  40.   Препоръчителна практика
                  Където митническите органи провеждат подробен преглед, на стоки, посочени в декларация, спрямо пратка, състояща се от много опаковки и обхванати в опаковъчен лист или друг подобен документ, нормално такъв преглед следва да се предприеме на базата на случайни извадки.
                  Пояснение
                  Митническите органи могат да решат, като имат предвид разполагаемия персонал, пратките, декларирани като стоки за употреба в страната, да се подложат на подробен преглед със селективен метод.
                  е)   Вземане на мостри от митниците
                  41.   Стандарт
                  Мостри се вземат само когато митническите органи считат за необходимо, за да се установи видът и /или стойността на декларираните стоки за употреба в страната или да се осигури прилагането на други разпоредби от националното законодателство. Мострите трябва да бъдат възможно най-малки.
                  Грешки в декларацията
                  42.   Стандарт
                  Ако митническите органи установят, че грешки в стоковата декларация или в оценяването на вносните мита и такси ще предизвикат или са предизвикали събирането на сума от вносни мита и такси, по-голяма от законно облагаемата, те изплащат или освобождават от плащане надчислената сума или информират декларатора, че той може да измени декларацията или да подаде искане за връщане или освобождаване от плащане, в зависимост от случая.
                  43.   Стандарт
                  Ако митническите органи установят, че грешки в стоковата декларация водят след себе си задължение за допълнителни вносни мита и такси, представянето на допълнителни подкрепящи документи или прилагането на допълнителни законови, подзаконови или административни актове и няма доказателство за незаконно намерение, те информират декларатора незабавно. Когато те са убедени, че грешките не са умишлени, и че няма груба небрежност от страна на декларатора, те му позволяват да поправи декларацията си и да изпълни необходимите допълнителни формалности, без да му налагат наказание.
                  44.   Стандарт
                  Националното законодателство предвижда, че когато се открият грешки в стоковата декларация или в оценяването на вносните мита и такси и това води до събиране на допълнителни вносни мита и такси в размер, считан за незначителен или до връщането му, митниците не събират или връщат тази сума.
                  Оценяване на вносни мита и такси
                  а)   Фактори, които трябва да се вземат предвид
                  45.   Стандарт
                  Националното законодателство определя факторите, на които се базира оценяването на вносни мита и такси, и условията, при които се определят тези фактори.
                  Пояснения
                  
                              1.
                           
                           
                              Факторите, на които се базира оценяването на вносни мита и такси, обикновено са следните:
                              
                                          —
                                       
                                       
                                          тарифно класиране,
                                       
                                    
                                          —
                                       
                                       
                                          стойност или количество, съобразно това дали прилаганите вносни мита и такси са изчислени според стойността ad valorem или по-специфично,
                                       
                                    
                                          —
                                       
                                       
                                          страна на произход или страна, от която се изпращат, когато задължението зависи от тези фактори.
                                       
                                    
                        
                              2.
                           
                           
                              Правилата за определяне на тарифното класиране, обмитяемата стойност или количество и произход могат да бъдат включени в обяснителни бележки, съставени от компетентните органи.
                           
                        б)   Ставки на прилаганите вносни мита и такси
                  46.   Стандарт
                  Ставките на дължимите вносни мита и такси за стоки за употреба в страната, се посочват в официални тарифи, на които се дава съответната гласност.
                  47.   Стандарт
                  Националното законодателство посочва момента във времето, който трябва да се има предвид при определяне на ставката на дължимите вносни мита и такси за декларираните стоки за употреба в страната.
                  Пояснение
                  Моментът във времето, който се взима под внимание при определяне на облагаемите ставки може да бъде например, времето на пристигане на стоките, времето на подаване на стокова декларацияте, времето когато декларацията е приета от митниците, времето, когато са платени вносни мита и такси, времето, когато стоките са били освободени.
                  Плащане на вносни мита и такси
                  а)   Възприети методи на плащане
                  48.   Стандарт
                  Националното законодателство трябва да посочи методите, които могат да се използват при плащане на дължимите вносни мита и такси.
                  49.   Препоръчителна практика
                  Митническите органи трябва да разрешат плащане по друг начин, освен в брой.
                  Пояснение
                  
                              1.
                           
                           
                              Разрешени методи на плащане, освен в брой, може да включват банкови или пощенски чекове, плащания или преводи.
                           
                        
                              2.
                           
                           
                              Ако се приемат чекове, издадени от чужда банка, може да се изисква банката да има офис в страната, от която се внася.
                           
                        б)   Дата и място на плащане
                  50.   Стандарт
                  Митническите органи определят датата за плащане на размера на дължимите вносни мита и такси и мястото, където може да бъде направено плащането.
                  Пояснения
                  
                              1.
                           
                           
                              Вносни мита и такси обикновено се плащат в митническата служба, където е подадена стоковата декларация. Плащането също може да бъде направено посредством друга агенция или служба, посочена от митническите органи.
                           
                        
                              2.
                           
                           
                              Обикновено се изисква, вносни мита и такси да бъдат платени при подаване или приемане на стоковата декларация, преди освобождаване на стоките. При определени обстоятелства плащането може да бъде отсрочено.
                           
                        в)   Отсрочено плащане вносни мита и такси
                  51.   Препоръчителна практика
                  На лица, които редовно освобождават стоки за употреба в страната, трябва да им бъде разрешено да отсрочват плащане на вносни мита и такси, без да се начисляват лихви.
                  Пояснения
                  
                              1.
                           
                           
                              От лице на което е дадено привилегията с това улеснение, може да се поиска да предостави гаранция в размер определен от митническите органи.
                           
                        
                              2.
                           
                           
                              От всяко лице, желаещо да отсрочи плащането, може да бъде поискано да подаде писмена молба пред митниците.
                           
                        52.   Препоръчителна практика
                  Ако се изисква гаранция за отсрочено плащане на лица, които редовно освобождават стоки за употреба в страната в различни митнически служби на митническата територия, трябва да се позволи да предоставят генерална гаранция.
                  53.   Препоръчителна практика
                  Размерът на гаранцията, която трябва да се предостави за отсрочено плащане, не следва да надвишава размера на вносни мита и такси, с които е възможно да бъдат обложени внесените стоки през периода, за който плащането на вносни мита и такси е отсрочено.
                  Пояснение
                  Митническите органи могат да определят размера на гаранцията на база на размера на вносните мита и такси, платени през предходен период със същата продължителност. В случай на промени, например прилаганите норми или обемът на внос, размерът на гаранцията може да бъде съответно регулиран.
                  54.   Стандарт
                  На всяко лице, от което се изисква да предостави гаранция за отсрочено плащане, трябва да се позволи да избере каква форма на гаранция, определена от националното законодателство е най-удобна за него.
                  55.   Препоръчителна практика
                  Периодът, за който може да бъде отсрочено плащането на вносни мита и такси, трябва да бъде най-малко 14 дни след датата, на която иначе се дължи плащането на сумата за вносни мита и такси.
                  Пояснения
                  
                              1.
                           
                           
                              Могат да бъдат фиксирани различни периоди за всеки вид данък.
                           
                        
                              2.
                           
                           
                              Митническите органи могат да се съгласят вносни мита и такси при внасяния за даден период от време да се плащат на фиксирани дати.
                           
                        г)   Доказване на плащане
                  56.   Стандарт
                  При плащане на вносни мита и такси се издава разписка, която е доказателство за платеца
                  Пояснение
                  Разписката може да бъде описана в екземпляра на декларацията на декларатора.
                  д)   Пределен срок за събиране на вносни мита и такси
                  57.   Стандарт
                  Националното законодателство посочва срок, в който митническите органи могат да предприемат законни действия, за да съберат неплатените навреме вносни мита и такси.
                  е)   Лихва за неизплатени дългове
                  58.   Стандарт
                  Националното законодателство определя дължим лихвен процент, който се начислява върху размера на вносни мита и такси, неплатени навреме, и условията за прилагане на такава лихва.
                  Освобождаване на стоки
                  59.   Стандарт
                  Стоки, декларирани за употреба в страната, се освобождават веднага щом митническите органи са ги проверили или решили да не ги проверяват, при условие че не е открито нарушение, и че дължимите вносни мита и такси са платени, или че са предприети подходящи действия за събирането им.
                  60.   Препоръчителна практика
                  Ако митническите органи са уверени, че деклараторът ще изпълни впоследствие всички формалности по отношение на освобождаване за употреба в страната, те трябва да освободят стоките, при условие че деклараторът представи търговски или официален документ, посочващ основните данни на въпросната пратка, и той е приемлив за митниците.
                  Пояснения
                  
                              1.
                           
                           
                              Митническите органи могат да поставят условие за освобождаване да са представени подкрепящите документи, които те считат за важни, и да е проведен контролът, предвиден в националното законодателство (ветеринарен, здравен, фитопатологичен и др. контрол) от компетентните органи.
                           
                        
                              2.
                           
                           
                              От декларатора може да се изиска да представи гаранция, за да се осигури спазване на неговото обещание към митниците.
                           
                        61.   Препоръчителна практика
                  Когато стоките не могат да бъдат прегледани навреме, например, когато са били повикани експерти, или когато стоките трябва да бъдат анализирани в специализирани лаборатории, и прегледът е възможен на базата на мостри или подробна техническа документация, митническите органи не трябва да изчакат приключване на прегледа, преди да освободят стоките.
                  Пояснение
                  Митническите органи могат да допуснат освобождаване, при условие че е предоставена гаранция, за да се осигури събирането на всякакви допълнителни вносни мита и такси, които могат да се дължат.
                  62.   Препоръчителна практика
                  Където е открито нарушение при проверката на стоковата декларация или в придружаващите документи или по време на прегледа на стоките, митническите органи не трябва да чакат нарушението да бъде регулирано, преди те да освободят стоките, при условие че деклараторът предостави гаранция, за да осигури събирането на допълнителни вносни мита и такси и на глоби, за които той е отговорен, и че стоките не подлежат на конфискация.
                  Унищожаване или изоставяне на стоки
                  63.   Препоръчителна практика
                  При условие че не е било открито нарушение по време на проверката на декларацията или прегледа на стоките, от декларатора или заинтересованото лице не трябва да се изисква да плаща вносни мита и такси или трябва да бъде упълномощен за връщане на него:
                  
                              —
                           
                           
                              където по негово искане стоките са били декларирани за употреба в страната, но не са били освободени, са изоставени в полза на държавата или са били унищожени, или са направени да са без търговска стойност под митнически контрол, както митническите органи могат да решат. Такова изоставяне или унищожаване не трябва да влече никакви разходи за държавата,
                           
                        
                              —
                           
                           
                              където стоки, декларирани за употреба в страната, са унищожени или непоправимо загубени при инцидент или форсмажорни обстоятелства, при условие че такова унищожаване или загуба се случва, преди стоките да са били освободени, и е надлежно установено, както се изисква от митническите органи.
                           
                        Всякакъв отпадък или скрап след унищожаването, ако се освобождава от митница за употреба в страната, подлежи на вносни мита и такси, които биха се приложили за такъв отпадък или скрап, внасяни в тази държава.
                  Пояснение
                  Когато е открито нарушение, митническите органи могат да позволят това улеснение само ако се заплащат глоби, формулирани в националното законодателство.
                  64.   Препоръчителна практика
                  Когато митническите органи продават стоки, които не са били декларирани в позволеното време или не могат да бъдат освободени, въпреки че не е било открито нарушение , постъпленията от продажба след удържане на вносните мита и такси и всички други задължения и направени разноски трябва да се прехвърлят на лицето/лицата, упълномощени да ги получат, когато това е възможно, или да се държат на тяхно разположение за определен период.
                  Пояснение
                  Тази процедура може да се следва, по-специално, където е била приета стокова декларация, но деклараторът не е могъл да плати вносните мита и такси и не е поискал за стоките да бъде определена друга митническа процедура.
                  Информация относно освобождаване на стоки за употреба в страната
                  65.   Стандарт
                  Митническите органи трябва да осигурят цялата подходяща информация относно процедурата за освобождаване за употреба в страната да е леснодостъпна за всяко заинтересовано лице.
               
            
         
         
            
               Допълнение I към приложение Б.1
               ОБРАЗЕЦ
               на стокова декларация за употреба в страната
               
                  
            
         
         
            
               Допълнение II към приложение Б.1
               Пояснения
               
                           1.
                        
                        
                           Форматът на образеца е по ISO формат А4 (210 х 297 mm, 8,27 х 11,69 инча). Формата трябва да бъде с 10 mm горна граница и 20 mm лява граница. Разделителната линия се поставя, кратно на 4,24 mm (1/6 инча) и за разделяне по ширина, кратно на 2,54 mm (1/10 инча). Разположението трябва да бъде в съответствие с образеца на Икономическата комисия за Европа (ИКЕ), както е показано в допълнение I. Допустими са малки отклонения от точния размер на полетата и други, ако се изисква по конкретни причини в страната на използване, като съществуването на неметрични системи за измерване, особености на националната система за подреждане на документи и др.
                        
                     
                           2.
                        
                        
                           Страните могат да определят стандарти относно теглото на m2 на хартията и използването на отпечатан воден знак, за да се избегне фалшифициране.
                        
                     
                           3.
                        
                        
                           Стандартизацията обхваща въпроси само за формат и разположение; водещи думи, включени в образеца, са предназначени само да покажат естеството на информацията, която трябва да се появи на дадено място. Следователно, всяка страна остава свободна да замести тези думи в техните национални форми с такава формулировка, която счита за по-подходяща, при условие че тази формулировка не засяга естеството на информацията, която е показана в образеца.
                        
                     
                           4.
                        
                        
                           В допълнение е предоставена възможност за администрацията да изпускат в техните форми точки от образеца, от които не се нуждаят. Пространството, което остава свободно по този начин, може да се използва за официални цели.
                        
                     
                           5.
                        
                        
                           Допълнителни точки, които се изискват от администрацията, които не съществуват в образеца, могат да се разположат в „свободната зона“.
                        
                     
         
      
      
         
            ПРИЛОЖЕНИЕ II
            
               
                  ПРИЛОЖЕНИЕ В.1
                  ПРИЛОЖЕНИЕ ОТНОСНО ПЪЛЕН ИЗНОС
                  Въведение
                  Пълният износ на стоки обикновено включва сравнително прости митнически формалности. Докато обикновено се изисква стокова декларация, в някои случаи износителят е необходимо само да представи на митниците търговски документ, съдържащ исканата информация за стоките, които ще бъдат изнасяни. При определени условия на износителят може да бъде разрешено да подаде една стокова декларация или консолидирана данъчна декларация, обхващаща целия негов износ за даден период.
                  Освен събирането на прилаганите износни мита и такси, целите на митническия контрол са, по-специално, да осигурят прилагането на националното законодателство относно забрани при износа и ограничения и да проверяват използваните данни, за да се определи размерът на вътрешни мита и такси, от които може да се позволи връщане, или за които може да се разреши освобождаване. В допълнение митниците обикновено са отговорни за събиране на необходимата информация за изготвяне на външнотърговска статистика.
                  Стоки, които се изнасят, могат също да бъдат подложени на контрол от компетентни органи, освен този на митниците, например, ветеринарен, фитопатологичен и друг здравен контрол.
                  Настоящото приложение разглежда различните формалности и мерки (митнически формалности), включени в пълния износ, независимо от начина на транспорт.
                  В съответствие с определението за „пълен износ“ настоящото приложение не се занимава със стоки, изнесени по процедура с отстъпка или по процедура за преработка или с връщане на вносни мита и такси. Нито обхваща стоки, които се пренасят по поща или багаж на пътници.
                  Определения
                  За целите на настоящото приложение:
                  
                              а)
                           
                           
                              терминът „пълен износ“ означава митническа процедура, прилагана към стоки, които, намирайки се в свободно обращение, напускат митническата територия и са предназначени да останат постоянно извън нея, с изключение на стоки, изнасяни по процедурата за отстъпка или по процедурата за преработка или с връщане на платени мита и такси;
                           
                        
                              б)
                           
                           
                              терминът „стоки в свободно обращение“ означава стоки, с които може да се разполага без ограничения на митниците;
                           
                        
                              в)
                           
                           
                              терминът „митническа територия“ означава територията, в която митническото законодателство на държавата се прилага изцяло;
                           
                        
                              г)
                           
                           
                              терминът „износни мита и такси“ означава митнически сборове и други мита, такси, задължения или други налози, които се събират или са във връзка с износа на стоки, но не се включват задължения и налози, които са ограничени по размер до приблизителните разходи за предоставените услуги;
                           
                        
                              д)
                           
                           
                              терминът „стокова декларация“ означава официален отчет, направен в установена от митниците форма, с което заинтересованото лице посочва митническата процедура, която да се приложи към стоките, и представя данни, изисквани от митниците да бъдат декларирани за прилагане на тази процедура;
                           
                        
                              е)
                           
                           
                              терминът „преглед на стоки“ означава физическа проверка на стоки от митниците, за да се уверят, че характерът, произходът, състоянието, качеството и стойността на стоките са в съответствие с данните, посочени в стоковата декларация;
                           
                        
                              ж)
                           
                           
                              терминът „лице“ означава както физическо, така и юридическо лице, освен ако контекстът изисква друго.
                           
                        Принципи
                  1.   Стандарт
                  Пълен износ се регулира от разпоредбите на настоящото приложение.
                  2.   Стандарт
                  Националното законодателство определя условията, които трябва да се изпълнят, и митническите формалности, които да се осъществят за пълен износ.
                  Пояснения
                  
                              1.
                           
                           
                              Националното законодателство може да включи забрани и ограничения по отношение на износа на определени категории стоки.
                           
                        
                              2.
                           
                           
                              Задълженията, които трябва да се изпълнят във връзка с пълен износ, включват, по-специално, подаване на оправдателен документ и плащане на дължимите износни мита и такси.
                           
                        Компетентни митнически служби
                  3.   Стандарт
                  Митническите органи трябва да посочат митнически служби, пред които стоките да бъдат декларирани за пълен износ. При определяне на компетентността на тези служби и тяхното работно време факторите, които трябва да се вземат предвид, трябва да включват конкретните изисквания на търговията, промишлеността и транспорта.
                  Пояснения
                  
                              1.
                           
                           
                              Компетентността на дадени митнически служби може да бъде ограничена до износ посредством определени видове транспорт или определени категории стоки или стоки, които идват от определен регион (например, гранична зона или промишлена зона).
                           
                        
                              2.
                           
                           
                              Митническите органи могат да изискват пълният износ на определени категории стоки да се подложи на специални мерки за контрол (например, диаманти, антикварни предмети, произведения на изкуството) или на контрол, провеждан от други компетентни органи при митническите служби, посочени за тази цел.
                           
                        4.   Стандарт
                  Митническите органи трябва да позволят стоки за пълен износ да бъдат декларирани в митнически служби във вътрешността на страната.
                  Пояснения
                  
                              1.
                           
                           
                              Когато е оправдано от обстоятелствата, митническите органи могат да дадат право да бъде установен митнически пункт в помещенията за търговски дейности.
                           
                        
                              2.
                           
                           
                              Прегледът на стоки, където е необходимо, обикновено се провежда в службите на митниците във вътрешността на страната, където стоките са били декларирани за пълен износ.
                           
                        
                              3.
                           
                           
                              Митническите органи могат да изискат декларираните стоки за пълен износ при митници във вътрешността на страната да бъдат превозени до службата за напускане при митнически транзит.
                           
                        5.   Стандарт
                  Когато съответните митнически служби са разположени на обща граница, митническите органи от заинтересованите страни трябва, доколкото е възможно, да съгласуват работното време и компетенцията на тези служби.
                  Освобождаване на стоки извън работното време на митническите служби
                  6.   Стандарт
                  По искане на декларатора и по причини, които те считат за обосновани, митническите органи трябва, доколкото административната организация разрешава, да позволят стоки за пълен износ да бъдат декларирани извън работното време на митническите служби; произтичащите от такова освобождаване разходи са за сметка на декларатора.
                  Декларатор
                  7.   Стандарт
                  Националното законодателство трябва да посочи условията, при които едно лице е упълномощено да действа като декларатор, степента на отговорност и неговите права.
                  Документация, която се представя при пълен износ
                  а)   Форма и съдържание на стокова декларация
                  8.   Стандарт
                  Формите за стокова декларация за пълен износ са в съответствие с официалния модел, установен от митническите органи.
                  Митническите органи трябва да изискват само такива данни, които считат необходими за оценяване и събиране на дължими износни мита и такси, връщане на платени суми или освобождаване от вътрешни мита и такси, съставяне на статистически данни и прилагане на други законови, подзаконови и административни актове, за които митниците са отговорни за прилагането им.
                  Пояснение
                  Митническите органи обикновено изискват:
                  
                              а)
                           
                           
                              данни за лицата:
                              
                                          —
                                       
                                       
                                          име и адрес на декларатора,
                                       
                                    
                                          —
                                       
                                       
                                          име и адрес на износителя,
                                       
                                    
                                          —
                                       
                                       
                                          име и адрес на получателя:
                                       
                                    
                        
                              б)
                           
                           
                              данни за транспорта:
                              
                                          —
                                       
                                       
                                          начин на транспорт,
                                       
                                    
                                          —
                                       
                                       
                                          идентификация на транспортните средства;
                                       
                                    
                        
                              в)
                           
                           
                              данни за стоките:
                              
                                          —
                                       
                                       
                                          страна на местоназначение,
                                       
                                    
                                          —
                                       
                                       
                                          описание на опаковките (маркировка и брой, номер и вид),
                                       
                                    
                                          —
                                       
                                       
                                          описание на стоките,
                                       
                                    
                                          —
                                       
                                       
                                          брутно тегло,
                                       
                                    
                                          —
                                       
                                       
                                          нетно тегло или други величини,
                                       
                                    
                                          —
                                       
                                       
                                          стойност:
                                       
                                    
                        
                              г)
                           
                           
                              данни за оценяването на дължимите износни мита и такси
                              
                                          —
                                       
                                       
                                          тарифна позиция,
                                       
                                    
                                          —
                                       
                                       
                                          ставки на износните мита и такси,
                                       
                                    
                                          —
                                       
                                       
                                          размер на износните мита и такси;
                                       
                                    
                        
                              д)
                           
                           
                              други особености:
                              
                                          —
                                       
                                       
                                          статистически номер на изделието, приложим към всеки вид стоки,
                                       
                                    
                                          —
                                       
                                       
                                          справка за представените документи (например, лицензия за износ, здравен или друг сертификат);
                                       
                                    
                        
                              е)
                           
                           
                              място, дата и подпис на декларатора.
                           
                        9.   Препоръчителна практика
                  Когато обсъждат изменения в представените форми или изготвяне на нови форми за стокова декларация за пълен износ, митническите органи трябва да използват, доколкото е възможно, образеца от допълнение I в съответствие с поясненията в допълнение II.
                  б)   Приемане на търговски документи вместо официална форма
                  10.   Препоръчителна практика
                  Митническите органи трябва, доколкото е възможно, да предвиждат вместо използването на официална форма, стоковата декларация да може да бъде уредена от подаването на търговски документ (например фактура), съдържащ необходимите данни относно изнасяните стоки.
                  Пояснения
                  
                              1.
                           
                           
                              Митническите органи обикновено се задоволяват с търговски документ, където изнасяните стоки не подлежат на износни мита и такси и не пораждат връщане на или освобождаване от вътрешни мита и такси и стоковата декларация не се използва за съставяне на статистически данни.
                           
                        
                              2.
                           
                           
                              Препоръка за съгласуван образец на фактура за международна търговия беше одобрен от Икономическата комисия за Европа (ИКЕ). Този образец е възпроизведен в допълнение III.
                           
                        
                              3.
                           
                           
                              Митническите органи могат да приемат търговски документи, изготвени с автоматична техника за обработка на данни.
                           
                        11.   Препоръчителна практика
                  Митническите органи, в съгласие с други компетентни органи по въпросите на външната търговия, трябва да се уверят, че всички изисквани документи за пълен износ могат да бъдат включени в стандартна серия от документи за външна търговия.
                  Пояснение
                  Посредством използване на стандартна серия документи за външна търговия, подредени в образец на Икономическата комисия за Европа ( или съвместим с него), общата информация в тези документи може да бъде възпроизведена по метод с едно действие в предпечатна или бланкова форма.
                  в)   Брой на копията, които трябва да се представят
                  12.   Препоръчителна практика
                  Митническите органи трябва да намалят, доколкото е възможно, броя на копията за стокова декларация, които се подават от декларатора.
                  г)   Документи, които трябва да се представят в подкрепа на стоковата декларация или търговски документ
                  13.   Стандарт
                  В подкрепа на стоковата декларация или търговски документ, които се подават от декларатора, митническите органи трябва да изискват само онези документи, които считат за необходими, за да се позволи контрол върху операцията и да осигури спазване на всички изисквания относно прилагането на съответни ограничения или други разпоредби.
                  Пояснения
                  Митническите органи могат да изискват, където е подходящо, представяне на лицензия за износ и фитопатологичен или друг здравен сертификат.
                  д)   Периодично подаване на стокова декларация или търговски документ
                  14.   Препоръчителна практика
                  Когато лице често изнася стоки, митническите органи позволяват, при обстоятелства, които те формулират, една-единствена стокова декларация или консолидирана данъчна декларация, показваща необходимите данни, обхващащи целия износ от това лице за даден период.
                  Пояснения
                  
                              1.
                           
                           
                              Митническите органи могат да предоставят това улеснение при условие че износителят поддържа съответни търговски документи и че могат да бъдат предприети необходимите мерки за контрол.
                           
                        
                              2.
                           
                           
                              Митническите органи могат да изискват деклараторът да представи при всеки износ копие от транспортен документ или някой друг подкрепящ документ.
                           
                        
                              3.
                           
                           
                              Митническите органи могат да приемат консолидирана митническа декларация изготвена от автоматична техника за обработка на данни.
                           
                        Преглед на стоки
                  а)   Разширяване на прегледа
                  15.   Стандарт
                  Митническите органи ограничават прегледа на стоките до случаите, които те считат за важни, за да осигурят спазване на законовите, подзаконовите и административните актове, за чието прилагане са отговорни митниците.
                  Пояснение
                  Когато се предприема прегледът на стоки от митническите органи, обикновено се ограничава до преброяване на опаковките и проверка на вида и количество на изнасяните стоки.
                  б)   Преглед на стоките в място, различно от това на митническите служби
                  16.   Стандарт
                  Когато митническите органи предприемат прегледа на стоки, те трябва, по искане на декларатора и по причини, считани за основателни, да допускат да се проведе прегледът, доколкото е възможно, на място, различно от митническите служби; всички разноски които произтичат от такъв преглед, са за сметка на декларатора.
                  Пояснение
                  Стоките могат да бъдат прегледани в помещенията на заинтересованото лице, когато контейнерът или средствата за транспорт се товарят.
                  в)   Вземане на мостра от митниците
                  17.   Стандарт
                  Когато са били взети мостри, за да се осигури прилагането на разпоредбите на националното законодателство, взетите мостри трябва да бъдат малки, колкото е възможно.
                  Оценяване и плащане на дължими износни мита и такси
                  18.   Стандарт
                  Националното законодателство определя правилата, които трябва да се следват, формалностите, които трябва да бъдат изпълнени и дадените улеснения във връзка с оценяване и плащане на дължимите износни мита и такси при пълен износ.
                  Износ на стоки
                  а)   Разрешение за износ
                  19.   Стандарт
                  Износът на стоки се разрешава незабавно щом приключи контролът на митниците и други компетентни органи, при условие че:
                  
                              —
                           
                           
                              не е било открито нарушение,
                           
                        
                              —
                           
                           
                              бил е представена лицензията за износ или друг изискван документ, и
                           
                        
                              —
                           
                           
                              дължимите износни мита и такси са били платени или е било предприето подходящо действие, за да се осигури тяхното събиране.
                           
                        Пояснения
                  
                              1.
                           
                           
                              Стоки, които не се изнасят незабавно, след като е бил разрешен износ, могат да бъдат поставени под митнически контрол, докато действително се изнесат.
                           
                        
                              2.
                           
                           
                              Страните могат да определят митнически маршрути, което означава пътища, железопътни линии, водни пътища и други маршрути (тръбопроводи и др.), които трябва да се използват при износа на стоки.
                           
                        20.   Препоръчителна практика
                  Износът на стоки не следва да бъде отлаган на основание, че стоковата декларация е непълна, или че са били открити малки нередности в документацията, при условие че не се засягат интересите за прихода към държавното съкровище, основни проверки или действащи забрани или ограничения за износ.
                  б)   Доказателство за пристигане по местоназначението
                  21.   Стандарт
                  Митническите органи не трябва да изискват доказателство за пристигане на стоките в чужбина, което се подразбира от само себе си.
                  Пояснения
                  
                              1
                           
                           
                              В общия случай такова доказателство се изисква само по отношение на стоки, за които доказателство за износ не е по друг начин на разположение и се квалифицират като такива за връщане на или освобождаване от плащане на значителна сума от международни мита и такси и няма причина за опасение от злоупотреба или по отношение на определени стоки, които се подлагат на специален контрол (например оръжия и муниции).
                           
                        
                              2.
                           
                           
                              Където се изисква такова доказателство, то може да се състои от официален отчет, представен от получателя и заверен от митническите органи на страната на местоназначение.
                           
                        в)   Връщане или освобождаване от вътрешни мита и такси
                  22.   Стандарт
                  Националното законодателство определя правилата, които трябва да се следват, формалностите, които трябва да бъдат изпълнени във връзка с връщане или освобождаване от вътрешни мита и такси.
                  23.   Препоръчителна практика
                  Стоки, които са били изнесени напълно квалифицирани за връщане на или освобождаване от вътрешни мита и такси, трябва да се възползват от такова връщане или освобождаване веднага след износа.
                  Информация относно пълен износ
                  24.   Стандарт
                  Митническите органи трябва да осигурят цялата подходяща информация относно пълен износ да е лесно достъпна за всяко заинтересовано лице.
               
            
         
         
            
               Допълнение I към приложение В.1
               ОБРАЗЕЦ
               за стокова декларация за пълен износ
               
                  
            
         
         
            
               Допълнение II към приложение В.1
               Пояснения
               
                           1.
                        
                        
                           Форматът на образеца е по ISO формат А4 (210 х 297 mm, 8,27 х 11,69 инча). Форматът трябва да бъде с 10 mm горна граница и 20 mm лява граница. Разделителната линия се поставя кратно на 4,24 mm (1/6 инча) и разделяне по ширина кратно на 2,54 mm (1/10 инча). Разположението трябва да бъде в съответствие с образеца на Икономическата комисия за Европа (ИКЕ), както е показано в допълнение I. Допустими са малки отклонения от точния размер на полетата и други, ако се изисква по конкретни причини в страната на използване, като съществуването на неметрични системи за измерване, особености на националната система за подреждане на документи и др.
                        
                     
                           2.
                        
                        
                           Страните могат да определят стандарти относно теглото на m2 на хартията използването на отпечатан воден знак, за да се избегне фалшифициране.
                        
                     
                           3.
                        
                        
                           Стандартизацията обхваща въпроси само за формат и разположение; водещи думи, включени в образеца, са предназначени само да покажат естеството на информацията, която трябва да се появи на дадено място. Следователно, всяка страна остава свободна да замести тези думи в техните национални форми с такава формулировка, която счита за по-подходяща, при условие че тази формулировка не засяга естеството на информацията, която е показана в образеца.
                        
                     
                           4.
                        
                        
                           В допълнение е оставено свобода за администрацията да изпускат в техните форми, точки от образеца, от които не се нуждаят. Пространството, което остава свободно по този начин, може да се използва за официални цели.
                        
                     
                           5.
                        
                        
                           Допълнителни точки, които се изискват от администрацията, които не съществуват в образеца, могат да се разположат в свободното място.
                        
                     
         
         
            
               Допълнение III към приложение В.1
               ОБРАЗЕЦ
               за фактура
               
                  
            
         
      
      
         
            ПРИЛОЖЕНИЕ III
            
               
                  ПРИЛОЖЕНИЕ Е.6
                  ПРИЛОЖЕНИЕ ОТНОСНО ВРЪЩАНЕ НА ВНОСНИ МИТА И ТАКСИ
                  Въведение
                  По време на освобождаването на стоки, декларирани за употреба в страната или след тяхното освобождаване, може да бъде открито от самия вносител или от митническите органи, че базата, върху която са били изчислени митническите задължения не е била правилна дължаща се, inter alia, на грешка от страна на митническите органи, на декларатора или някое друго заинтересовано лице (например търговец, който изпраща стоки или износител) и поради тази причина събраните вносни мита и такси са по-високи от тези, които действително се дължат. Може също да се случи, че стоките са повредени, унищожени или непоправимо загубени при инцидент от форсмажорни обстоятелства, особено преди освобождаване за употреба в страната; в този случай също, при основателни причини, вече събраните мита и такси могат да бъдат върнати изцяло или частично.
                  След проверка на фактите следва да бъде възможно на заинтересованото лице, да бъдат възстановени надплатените вносни мита и такси, или ако още не е било осъществено плащане, освобождаване от вносни мита и такси, които надвишават действителния дължим размер.
                  Важно е връщането да се направи без неоправдано отлагане и с минимални формалности, особено където свръхоблагането възниква от грешки от страна на митническите органи или се е получило от обстоятелства извън контрола на вносителя или друго заинтересовано лице. В някои случаи обаче може да е необходимо да се осъществи връщане при определени условия или специални предпазни мерки срещу измама и злоупотреба.
                  Разпоредбите на настоящото приложение не се прилагат за връщания на суми при процедури с отстъпка или възстановяване на депозити, взети като гаранция за плащане на вносни мита и такси.
                  Определения
                  За целите на настоящото приложение:
                  
                              а)
                           
                           
                              терминът „връщане на вносни мита и такси“ означава възстановяване, изцяло или частично, на вносни мита и такси, платени за стоки, декларирани за употреба в страната и освобождаване, изцяло или частично, от такива мита и такси, когато не е било направено плащане;
                           
                        
                              б)
                           
                           
                              терминът „вносни мита и такси“ означава митнически сборове и всички други мита, такси, задължения и налози, които се събират или са във връзка с вноса на стоки, но без да се включват задължения и налози, които са ограничени до размер на приблизителните разходи за предоставените услуги;
                           
                        
                              в)
                           
                           
                              терминът „освобождаване“ означава действие от митниците да позволят стоки, преминали освобождаване, да се предоставят на разположение на заинтересованите лица;
                           
                        
                              г)
                           
                           
                              терминът „лице“ означава както физически, така и юридически лица, освен ако в контекста не се изисква друго.
                           
                        Принципи
                  1.   Стандарт
                  Връщането на вносни мита и такси се управлява от разпоредбите на настоящото приложение.
                  Обхват
                  2.   Стандарт
                  Националното законодателство определя случаите и условията, при които когато размерът на платените вносни мита и такси или оценявани да бъдат платени, надвишава законно дължимите, да се разрешава връщане на вносни мита и такси.
                  Пояснение
                  Не се разрешава връщане на вносни мита и такси, които са били или ще бъдат платени отново съгласно други разпоредби.
                  Случаи, при които се разрешава връщане на вносни мита и такси
                  Грешки при оценяване
                  3.   Стандарт
                  Връщането на вносни мита и такси се разрешава, когато е установено, че те са били надписани в резултат на грешка при оценяването им.
                  Стоки, които имат по-ниска стойност от декларираната
                  4.   Стандарт
                  Връщането на вносни мита и такси се разрешава, когато се открие, че вносните мита и такси са били оценени на базата на по-висока стойност от обмитяемата, при условие че фактите са установени, както се изисква от митническите органи.
                  Неправилно тарифно класиране
                  5.   Стандарт
                  Връщането на вносни мита и такси се разрешава, когато се открие, че те са надписани в резултат на неправилно тарифно класиране на декларираните стоки при условие че фактите са установени, както се изисква от митническите органи.
                  Стоки повредени, унищожени или загубени
                  6.   Стандарт
                  Връщането на вносни мита и такси се разрешава по отношение на стоки повредени, унищожени или непоправимо загубени при инцидент или форсмажорни обстоятелства, преди освобождаване за употреба в страната, при условие че фактите са надлежно установени, както се изисква от митническите органи.
                  7.   Стандарт
                  Когато стоки, за които е разрешено пълно или частично освобождаване от вносни мита и такси по специфични причини, са повредени, унищожени или непоправимо загубени при инцидент или форсмажорни обстоятелства, след тяхното освобождаване за употреба в страната, се разрешава освобождаване от плащане в размер на вносните мита и такси, за които е било дадено освобождаване от задължение, при условие че такава повреда, унищожение или загуба са надлежно установени, както се изисква от митническите органи.
                  Пояснение
                  Останки от стоки, обхванати от стандарти 6 и 7, могат да бъдат:
                  
                              а)
                           
                           
                              освободени за използване в страната в тяхното съществуващо състояние, както ако те биха били внесени в това състояние; или
                           
                        
                              б)
                           
                           
                              реекспортирани; или
                           
                        
                              в)
                           
                           
                              изоставени, без да се плащат разноски към държавното съкровище; или
                           
                        
                              г)
                           
                           
                              да се направят без търговска стойност под митнически контрол без разход към държавното съкровище;
                           
                        както митническите органи могат да изискат.
                  Стоки, които не съответстват на договорената спецификация
                  8.   Стандарт
                  Връщането на вносни мита и такси може да бъде разрешено по отношение на внесени стоки, за които е открито, че са дефектни или в друго отношение не са в съответствие със спецификациите по време на вноса, които не са били изработени, ремонтирани или използвани в страната на вноса и които се реекспортират в разумно време или към чуждия доставчик или към друго лице, посочено от доставчика. Но използването на стоките не пречи на връщането, ако такова използване е належащо, за да се открият дефектите или други обстоятелства, които причиняват реекспорта на стоките. Като една алтернатива на реекспорта стоките могат да бъда оставени в полза на държавата или унищожени или направени без търговска стойност под митнически контрол, както митническите органи могат да решат. Такова изоставяне или унищожаване не трябва да води до разходи за държавното съкровище.
                  Пояснение
                  Връщане на вносни мита и такси за стоки от вида, упоменат в първото изречение от настоящия стандарт, може също да бъде разглеждано съгласно разпоредбите на стандарти 4 и 5, ако такива стоки не се реекспортират.
                  Липси
                  9.   Стандарт
                  Връщането на вносни мита и такси може да бъде разрешено по отношение на стоки декларирани, че са на консигнация, когато митническите органи установят и се уверят, че стоките действително не са били внесени на митническата територия.
                  Стоки, поставени под друга митническа процедура
                  10.   Препоръчителна практика
                  Когато е дадено разрешение от митническите органи за стоки, първоначално декларирани за употреба в страната, да бъдат поставени под друга митническа процедура, следва да се осъществи връщане на вносни мита и такси, надписани за това.
                  Процедура по връщане
                  11.   Стандарт
                  Установената процедура за искане за връщане на вносни мита и такси трябва да бъде колкото е възможно по-проста.
                  Пояснение
                  Процедурата по връщане може да бъде започната или по искане на заинтересованото лице, или по инициатива на митниците.
                  12.   Стандарт
                  Решения по претенции за връщане трябва да достигат и нотифицират на заинтересованото лице в писмен вид без ненужно отлагане и връщането на надплатения размер трябва да се осъществи колкото е възможно по-скоро след проверка на искането.
                  13.   Стандарт
                  Когато е установено от митниците, че надписването е резултат от грешка от страна на митническите органи при оценяване на вносните мита и такси, връщането трябва да се разреши с предимство.
                  Краен срок
                  14.   Препоръчителна практика
                  Когато са определени крайни срокове, извън които не се приемат искания за връщане на вносни мита и такси, сроковете трябва да бъдат с достатъчна продължителност, като се отчитат различните обстоятелства, свойствени за всеки вид случай, в който може да се разреши връщане вносни мита и такси.
                  Информация относно връщане на платени суми
                  15.   Стандарт
                  Митническите органи трябва да осигурят, че цялата необходима информация относно разпоредбите за връщане на вносни мита и такси, да е лесно достъпна за всяко заинтересовано лице.